"Ühenduses" dr Charles Stanleyga.
Et evangeelium leviks kõikjale.
Täna saates: "Suur Ma Olen"
Kes on suur Ma Olen?
Mida vastaksite, kui keegi küsiks?
Ärge kätt tõstke, aga kui paljudel teist pole aimugi, kellega on tegu?
Üks inimene on aus. Saan aru.
See esineb 2. Moosese 3. peatükis. Teeme selle lahti.
2. Moosese 3. Seletan natuke tausta.
Nagu teame,
püüdis vaarao kõiki heebrealaste poeglapsi hukata.
Üks ema ei lasknud aga oma poega tappa.
Ta tegi korvi, asetas selle Niiluse jõe kõrkjate vahele
ning lasi tütrel silma peal hoida.
Selle korvi leidis juhuslikult vaarao tütar.
Kui ta selle avas, ütles ta: "See on heebrealaste poeglaps."
Kuidas ta teadis? Ilmselt seetõttu, et laps oli ümber lõigatud.
Ta pani talle nimeks Mooses, sest ta oli tema veest välja tõmmanud.
Mooses kasvas vaarao suursuguses kojas,
kus polnud olemas võimatuid asju.
Ta sai kõik, mida tahtis.
Ühel päeval tappis ta egiptlase.
Loomulikult tuli see päevavalgele ja ta põgenes.
Ta jättis maha kõik, mis tal oli,
ja jõudis Jumala mäe Hoorebi juurde.
Ta asus elama ühe pere juurde.
Ta abiellus peretütrega, kelle isa oli preester.
Nüüd, kui seda teame,
loeme alates 2. Moosese 3:10.
Jumal ütleb: "Tule nüüd, ma läkitan su vaarao juurde,
ja vii mu rahvas, Iisraeli lapsed, Egiptusest välja!"
Kuid Mooses ütles Jumalale: "Kes olen mina,
et võiksin minna vaarao juurde ja viia Iisraeli lapsed Egiptusest välja?"
Aga tema kostis: "Mina olen sinuga,
ja see olgu sulle tähiseks, et mina sind olen läkitanud:
kui sa rahva Egiptusest oled välja viinud,
siis te teenite Jumalat sellel mäel."
Siis Mooses ütles Jumalale:
"Vaata, kui ma lähen Iisraeli laste juurde ja ütlen neile:
Teie vanemate Jumal on mind läkitanud teie juurde,
aga nemad küsivad minult: Mis ta nimi on?,
mis ma siis neile pean vastama?""
Ehk "Kuidas ma esitlen neile Jumalat,
kes on mind saatnud, et anda neile võit".
Edasi öeldakse Piiblis: "Ja Jumal ütles Moosesele:
"Ma olen see, kes ma Olen!"
Ja ta jätkas: "Ütle Iisraeli lastele nõnda:
'Ma Olen' on mind läkitanud teie juurde.""
Järelikult on Iisraeli Jumala nimi Ma Olen.
Võib ette kujutada, kui segaduses Mooses oli.
"Ja Jumal ütles Moosesele veel: "Ütle Iisraeli lastele nõnda:
Jahve, teie vanemate Jumal,
Aabrahami Jumal, Iisaki Jumal ja Jaakobi Jumal,
on mind läkitanud teie juurde; see on igavesti mu nimi
ja nõnda peab mind hüütama põlvest põlve!"
Sellega mõtles Ta:
"Tahan, et kogu loodu mõistaks,
et Iisraeli Jumalat kirjeldab kõige paremini nimi Ma Olen.
Mitte Ma Olin, Olin Vanasti, Saan Olema, vaid Ma Olen.
Nimi Ma Olen paneb mõtlema,
mida nemad veel võisid mõelda?
Mina mõtleks, et oled jah, mis siis?
Kui aga Jumal Moosese kaudu kõneles,
teadsid Iisraeli lapsed, et see on midagi suurt.
Tegelikult on see Vanas Testamendis ainuke koht,
kus Jumal kasutab kirjeldavat nime.
Mujal on Ta nimi ikka Jumal, aga siin Ta kirjeldab end.
Ta ütleb: "'Ma Olen' on mind läkitanud teie juurde."
Mida Ma Olen üldse tähendab?
"'Ma Olen' on mind läkitanud teie juurde."
Heebrea keeles on Tema nimi Jahve,
paremini teatud kui Jehoova.
Vanas Testamendis on Tema nime mainitud üle 5000 korra.
Kujutage ette,
Piiblis on Jehoova nime mainitud üle 5000 korra.
See nimi tähendab, et Ta on iseolev ehk Ta ei ole loodud.
Ta pole loodud, Tal pole algust ega lõppu.
Ta on kõige Jumal.
Suur Ma Olen.
Ta on suur Ma Olen,
sest pole olnud, ei ole ega tule midagi ega kedagi, kes on nagu Tema.
Ning Jeesus tuli, et meile vahetult näidata,
kes Ma Olen on.
Ütleme, et keegi küsib sinult, kes on Jumal.
Kui jätad kõrvale, mida just kuulsid, siis mis oleks su vastus?
Enamik vastaks, et Ta on Looja. Veel?
"No, see ja see ka."
Jumal peab seda nime niivõrd tähtsaks, et Ta ütles:
"See on igavesti mu nimi ja nõnda peab mind hüütama põlvest põlve!"
Ta tahab, et iga põlv tunneks Teda kui Ma Olenit.
Ta ei öelnud, et Ta on Saan Olema, vaid Ma Olen.
Kuidas seletada sellist nime nagu Ma Olen?
Ainult Jumal oma tarkuses võib end niivõrd seletamatu nimega esitleda.
Tal pole loojat, Tal pole lõppu.
Teda saab küll mitmeti kirjeldada,
aga Teda lõpuni mõista pole meil võimalik.
Kui oleks, siis oleksime Jumalaga võrdsed.
Meie Jumal ületab meie mõistmise piirid.
Teda ei piira miski, Ta on üdini täiuslik.
Tal pole ei algust ega lõppu. Tal on kogu vägi ja imepärane armastus.
Rohkemat ei oskakski paluda.
Vanas Testamendis kasutatakse Jumala kohta peamiselt kolme nime.
Näiteks kui...
Näiteks 1. Moosese 1:1: "Alguses lõi Jumal..."
Siin on nimi Elohim.
See on nimi, mis esineb kõige esimesena.
Teine heebrea keelest tulnud nimi on Adonai. See tähendab isandat.
Kolmas nimi on Jahve ehk Jehoova,
mida kasutas Tema rahvas.
See oli Jumala rahva jaoks kõige kallim ja püham nimi.
See oli Aabrahami, Iisaki ja Jaakobi Jumala nimi.
Kuna Ta nimi on niivõrd püha, tuleks ühe asjaga arvestada.
Kui kasutada Jumala nime vääritul moel,
tarvitada seda vandesõnana, roppustes,
järgneb sellele karistus, mida me ei tea.
Pole võimalik kasutada Jumala püha nime,
mis väljendab kogu Tema olemust,
ja arvata, et see ei tee midagi, et see on kõigest kõnepruuk.
Kui võtta nüüd see ja kümme käsku...
Hüppame korraks 20. peatükki, kus on kümme käsku.
7. salmi juurde.
"Sa ei tohi Issanda, oma Jumala nime..."
Jehoova nime, mida on mainitud 5000 korda.
"Sa ei tohi Issanda, oma Jumala nime..." See on suure algustähega.
"...asjata suhu võtta,
sest Issand ei jäta seda nuhtlemata, kes tema nime asjata suhu võtab!"
Kuna me Piiblit usume...
"Ma usun kümmet käsku."
Kas tead, et enamik ütleb seda.
Tegelikult nad ei usu,
sest kui nad Jumala nime ebaväärikalt kasutavad, näiteks kõnepruugis,
ei jää see karistuseta.
"Issand ei jäta seda nuhtlemata, kes tema nime asjata suhu võtab!"
Ja kõik!
Sa kas usud Jumala Sõna või mitte. Inimese elu räägib enda eest.
Jumal ise, suur Mina Olen, ütleb, et sellel on tagajärjed.
Kui keegi võtab mu juuresolekul Jumala nime asjata suhu,
siis ma reageerin, sest Ta on püha Jumal.
Ta on mu Päästja, Issand, Isand.
Ma ei lase Temast niimoodi rääkida.
Ma ütlen, et Ta on minu Päästja.
Selleks et inimene hakkaks mõtlema, tuleb öelda: "Ta on minu Päästja."
Ja Püha Vaim näitab talle.
Võib-olla ta ei saa päästetud, aga ta mõistab, et tegu on püha nimega.
Piiblis on üks koht,
kus Jeesus proovib usuladvikule näidata, et Tema on Kristus.
Vaatame seda salmi Johannese 8. peatükist.
Otsime üles 58. salmi.
"Jeesus ütles neile: "Tõesti, tõesti, ma ütlen teile,
enne kui Aabraham sündis..."
Mis on järgmised kaks sõna? "...olen mina.""
Jeesus ütles, et enne Aabrahami "olen mina".
Ta tõstis end Jumala kõrgusele,
sest Ta on elav Jumala Poeg.
See ajas juudid marru.
Kui Jeesus ütles "olen mina",
oli see nende jaoks teotus, sest keegi ei tohtinud seda öelda.
Kui Jeesus poleks tulnud Jumala juurest, oleks see olnud teotus,
aga Ta kõigest ütles, kes Ta on.
Seesama Jumal, Aabrahami, Iisaki ja Jaakobi Jumal - Jeesus.
Ja seda Ta ka ütles.
Võib ette kujutada juutide raevu, kui Jeesus kutsus end Mina Oleniks,
sest nad teadsid, et Mina Olen saab olla ainult Jumal.
Selleks Ta end pidas.
Kogu Vana Testamendi õpetus on püha ja puutumatu.
Sellel põhineb terve meie usk.
Kuidas sa Jumalat seletaksid?
Kui keegi küsib, millisesse neist paljudest jumalatest sa usud,
võid vastata: "Mina Olenisse." "Kes see on?"
Nii saad võimaluse öelda: "See on Piibli Jumal.
See on Looja. Tal ei ole algust ega lõppu.
Tal on kogu võim, Teda ei piira miski.
See on Jumal, kes armastab meid niivõrd, et on meid päästnud.
See on Jumal, kes saatis oma Poja Jeesuse ristile meie pattude pärast.
Vana Testament annab sellele kõigele väga hea raamistiku.
Tuli aeg, kui Jumal ütles...
Tehkem lahti Galaatlastele 4. peatüki, mis on kõigile teada
ja mida loetakse palju jõuludel.
Galaatlastele 4:4.
Imeline salm, mida olen jutlustes üsna palju kasutanud.
Vaatame 4. peatüki 4. salmi.
1. salmist: "Ma tahan öelda: Niikaua kui pärija on väeti laps,
ei erine ta milleski orjast, ehkki ta on kõige isand,
vaid ta on eestkostjate ...
Nõnda on ka meiega: kui me olime väetid lapsed,
siis olime orjuses maailma algainete meelevalla all.
Aga kui aeg sai täis,
läkitas Jumal oma Poja,
kes sündis naisest, sündis Seaduse alla..." See on Jeesus.
"...lahti ostma seadusealuseid,
et me saaksime pojaseisuse."
Jeesus Kristus on kõikvõimsa Jumala täiuslik kuju.
Avame Johannese 14.
Vaatame, mida siin ühes salmis öeldakse.
Lähme Johannese 14:8 juurde.
"Filippus aga ütles talle: "Issand, näita meile Isa, ja me jääme rahule!"
Jeesus ütles talle:
"Nii kaua aega olen ma teie juures, ja sa ei ole mind veel ära tundnud,
Filippus? Kes on näinud mind,
see on näinud Isa.
Kuidas sa siis ütled: Näita meile Isa!?"
Jeesus väidab, et Tema ja kõikvõimas Jumal on üks.
"Kes on näinud mind, see on näinud Isa."
Edasi ütleb Ta: "Kas sa ei usu, et mina olen Isas ja Isa on minus?
Neid sõnu, mida ma teile ütlen, ei räägi ma iseenesest,
vaid Isa, kes asub minus, teeb oma tegusid.
Uskuge mind, et mina olen Isas ja Isa on minus.
Kui te ei usu muu pärast, siis uskuge mu tegude tõttu.
Tõesti, tõesti, ma ütlen teile, kes usub minusse,
see teeb neidsamu tegusid, mida mina teen,
ja ta teeb nendest hoopis suuremaid..." Mitte olemuselt suuremaid.
"...ja ta teeb nendest hoopis suuremaid,
sest mina lähen Isa juurde..." Kuidas see veel võimalik on?
Mõtle kasvõi tänapäevale.
Elektroonika ja kõik muu, mis võimaldab Jeesust kuulutada,
viia evangeeliumi igale poole.
Tema ei saanud seda teha, kui Ta inimene oli.
Ta ütleb, et tulevased asjad
on mõistetamatult suured.
Ta sõnab: "Kes on näinud mind, see on näinud Isa."
Sa kas usud,
et Jeesus Kristus on Jumalaga üks, inimeseks saanud Jumal,
või sa ei usu Piiblit.
Viimasel juhul pole Jeesus muud, kui petis, valetaja,
Ta pole Jumal, vaid kõigest prohvet.
Jeesus ütleb otsesõnaliselt: "Kes on näinud mind, see on näinud Isa."
Lühemalt, jõulisemalt, tõepärasemalt ega täpsemalt ei saaks seda öelda.
"Vaadake mind, ja te näete Jumalat."
Ta polnud uhke, Ta kõigest vastas küsimusele.
Tehkem lahti Johannese 10.
Vaatame, mida räägib Johannese 10:30.
Jeesus ütleb siin vaid ühe lausega:
"Mina ja Isa oleme üks."
Ta on kas valetaja ja petis,
kes ei räägi tõtt,
või Ta on inimeseks saanud Jumal, kes on tulnud inimeste sekka.
"Mina ja Isa oleme üks" ning "Kes on näinud mind, see on näinud Isa".
Võib ainult ette kujutada, kui vihased võisid juudid olla.
Jeesus ütleb sama ka Johannese 8. peatükis.
Vaatame seda 58. salmi uuesti.
"...ma ütlen teile, enne kui Aabraham sündis..."
Enne, kui ta sündis.
"...olen mina."
Võib vaid kujutleda, kuidas nad võtsid kive, et tappa meest,
kes väitis end olevat enne Aabrahami, Iisakit ja Jaakobit.
Kas sellele saaks veel midagi lisada,
et öelda seda veel paremini?
"Olen vana, noor, nägus, inetu, mõjuvõimas, mul on need oskused."
Lihtsalt "Ma Olen". Oled mis?
Küll nüüd tahaks juubeldada!
Ma Olen. Jumal oma suures tarkuses
määratleb end kõige arusaamatumal moel.
Ma Olen. Oled mis?
Uurisin selle heebrea- ja kreekakeelset tähendust.
Ma Olen - ja nii ongi.
Kui keegi küsib, mida sa Jumala kohta usud,
võid öelda: "Ta ütles, et Ta on Ma Olen, ja seda ma usungi."
"Ta on mis?" Nüüd on sul vabad käed,
sest pole paremat vastust kui...
Jumal on erakordselt tark.
Ta ütles: "'Ma Olen' on mind läkitanud teie juurde.""
Lisaks kõik see, mida Jeesus on öelnud.
Kiikame Johannese 1. peatükki.
Johannes kirjeldab Jeesust paremini kui teised jüngrid.
Ta elas kõige kauem.
Vaatame, mida siin öeldakse. Paljud ei taba selle mõtet.
Loeme algusest, Johannese 1:1.
"Alguses oli Sõna
ja Sõna oli Jumala juures ja Sõna oli Jumal."
Johannes ütleb, kes Jeesus on.
"Seesama oli alguses Jumala juures.
Kõik on tekkinud tema läbi
ja ilma temata ei ole tekkinud midagi.
Mis on tekkinud tema kaudu, oli elu, ja elu oli inimeste valgus.
Ja valgus paistab pimeduses, ja pimedus ei ole seda omaks võtnud."
Keegi teine pole Jeesust nõnda kirjeldanud.
Ta on Sõna.
Niisamuti kutsub Jeesus end leivaks. 6. peatükis.
"Mina olen eluleib." Mida see tähendab?
"Ma täidan kõik teie vajadused, minust piisab."
10. peatükis ütleb Ta: "Mina olen uks."
"Kes minu kaudu sisse läheb, sel on igavene elu."
Veel ütleb Ta 10. peatükis: "Mina olen hea karjane."
See tähendab, et Ta vaatab meie järele, hoolitseb, kaitseb.
Jeesus teeb kõike seda, mida teeb hea karjane.
Johannese 15. peatükis ütleb Ta: "Mina olen viinapuu,
teie olete oksad."
Oksad on viinapuuga liidetud.
Viinapuust läheb okstesse Püha Vaimu mahl.
Püha Vaim kannab meisse elumahlu.
Jeesus ütles, et Tema on viinapuu ja meie oleme oksad.
Samuti Johannese 8:12: "Mina olen maailma valgus."
Teises kohas ütleb Ta:
"Kuni mina olen maailmas, olen ma maailma valgus."
Pärast seda oleme meie valgus.
Niisiis, igaüks, kelles elab Jeesus,
on Piibli kohaselt valgus neile,
kes on pimeduses.
Ta ütleb ka, et Ta on Jumala Poeg. See ajas juudid pööraseks.
14. peatükis ütleb Ta veel midagi.
Teeme lahti.
Kui hea, et Jumal on selle imelise peatüki Piiblisse pannud.
Siin öeldakse Jeesuse kohta väga lühidalt väga palju.
Johannese 14:1.
Jeesus ütleb: "Teie süda ärgu ehmugu!
Uskuge Jumalasse ja uskuge minusse!" Sest nad on üks.
"Minu Isa majas on palju eluasemeid.
Kui see nõnda ei oleks, kas ma siis oleksin teile öelnud,
et ma lähen teile aset valmistama?
Ja kui ma olen läinud ja teile aseme valmistanud ...
võtan teid kaasa enese juurde, et teiegi oleksite seal, kus olen mina."
Ta räägib, et läheb meile aset valmistama.
"Ja kuhu ma lähen, sinna te teate teed."
Toomas ütles talle: "Issand, me ei tea, kuhu sa lähed,
kuidas me siis võime teada teed?"" Jeesuse vastus on imepärane:
""Mina olen tee ja tõde ja elu.
Ükski ei saa minna Isa juurde muidu kui minu kaudu."
Mina Olen.
Mõtleme korraks,
kas nimele, mis kätkeb endas nii palju, saab midagi lisada?
Ei saa.
Mooses küsis Jumalalt, mida Iisraeli lastele öelda.
Jumal vastas: "Ütle Iisraeli lastele nõnda: 'Ma Olen' on mind läkitanud."
Mida veel lisada?
Ma Olen. Oled mis?
Tuleb Jeesus ja seletab seda.
Neid seletusi on palju teisigi.
Vaatame ka, mida öeldakse Ilmutusraamatus.
Loeme 1. peatüki 8. salmi.
Siin öeldakse: ""Mina olen A ja O..."
Algus ja lõpp.
"...ütleb Issand Jumal, "kes on ja kes oli ja kes tuleb, Kõigeväeline.""
Kui hakata mõtlema, kes Jumal on, tuleb tahtmine põlvitada ja öelda:
"Tuhat tänu, Jeesus, et oled end meile kirjeldanud nii lühidalt."
Kas on olemas paremat nime?
Ei ole!
Mina Olen.
"Ütle, et Ma Olen on sind läkitanud."
Toimis.
Heebrealased vabanesid. Vanas Testamendis on kogu nende lugu.
Seejärel tuli Jeesus inimese kujul, et öelda:
"Kes on näinud mind, see on näinud Isa."
Ta teadis Aabrahami, Iisaki ja Jaakobi kohta kõike.
Enne neid "olen mina".
Mitte Saan Olema, Olin Vanasti, vaid Ma Olen.
Et need kaks sõna settiksid teie südamesse.
Suur Mina Olen on kõikvõimas Jumal
inimese kujul.
Jeesus Kristus.
Peaksime Tema nimesse pühalikult suhtuma.
Ma Olen.
Ära unusta: Ma Olen.
Me teenime Ma Olenit.
Ei saa midagi lisada ega ära võtta.
Pole algust ega lõppu, lõplikku kirjeldust.
Me armastame Jeesust, sest Tema ongi suur Ma Olen.
Kui Jeesus pole su Päästja,
kuuled seda ilmselt esimest korda.
Tea seda,
et taevane Isa saatis Jeesuse ristile surema.
Jeesus suri, et lepitada meie patud, need kinni maksta.
Nii saab suur Mina Olen
oma Poja Jeesuse Kristuse kaudu meis elada.
Nii saame elada jumalakartlikku elu, täita Tema eesmärki.
Kui elad oma elu ilma Mina Olenita,
siis kuigi Teda pole su mõtetes, ümbritseb Ta sind.
Sul tuleb elada igavesti ilma Temata.
Jumalale ei meeldi näha, et inimesed surevad ilma Temata.
Ta läks ristile surema, et meie saaksime päästetud.
Kui see jutlus on ainus, mida sa kuuled,
siis tea, et on vaid üks moodus, kuidas pääseda ja surra, lootusesäde silmis.
Uskudes Mina Olenisse,
kes on näidanud end Jeesuses Kristuses, maksnud kinni su patud.
Piiblis öeldakse, et kes usub Issandasse Jeesusesse,
see päästetakse.
Aamen?
Isa, me täname sind, et sa oled suurem kui meie mõistmine.
Siiski oled andnud meile tõe, ja me teame, et oleme sinuga.
Tahame täna hommikul sind kiita ja ülistada.
Sõnadest jääb puudu,
et öelda, kui suur sa oled.
Jeesuse nimel, aamen.
Kui saade on olnud sulle õnnistuseks,
külasta meie kodulehte intouch.org.
"Ühenduses" juhib inimesi kõikjal maailmas Jumala tundmisse
ja ehitab üles kohalikku kogudust.
Saadet toetab In Touchi organisatsioon
ning see on saanud teoks Jumala armu, palvete ja annetuste toel.
Tõlge: Karin Reisko